Marcel Buntaj

Marcel Buntaj (* 7. jún 1974, Bratislava) je slovenský hudobník, hráč na bicie nástroje, klavír, hudobný producent a hudobný aranžér.

Hudobná kariéra 
Marcel Buntaj  je absolventom bratislavského konzervatória, kde vyštudoval hru na bicie. Od šestnástich rokov spolupracuje na viacerých hudobných projektoch rôznych hudobných žánrov od klasickej hudby, džezu (člen Big Bandu Bratislavského konzervatória), blues po rock, či ako štúdiový hráč pri nahrávaní albumov populárnej hudby. 

Počas štúdia nahral tympany na album Petra Martinčeka Missa Danubia (so sólistami Evou Jenis a Petrom Dvorským). Účinkoval s hudobnými formáciami ako Bossa Noha (1989 - 1994), Bratislavské jazzové kvarteto (1990), orchester Komornej opery v Bratislave (1992), Oklobase (1992 - 1994), Blues Band Joža „Barryho” Barinu, Jazz Special, Scat Adrieny Bartošovej, v Československom kvintete, v Midi Roba Grigorova, v Mr. Bande Silvie Josifoskej (1991 - 1993), v roku 1996 bol členom formácie Lipa – Šeban Band, od roku 1998 je členom kapely J. B. Band Juraja Buriana.

V roku 1995 získal Cenu Ladislava Martonika ako "jazzman roka" a v roku 1998 cenu hudobnej akadémie "Grand Prix ZAI 1997" ako inštrumentalista roka.

V roku 1997 spolu s Andrejom Šebanom, Oskarom Rózsom a Marošom Hečkom založili dnes už rozpadnutú formáciu Free Faces, s ktorou nahral dva albumy a jeden EP album. V rovnakom období vystupoval so Šebanom a Rószom ako trio BuŠeRo (Buntaj - Šeban - Rózsa), ktoré bolo známe niekoľkohodinovými improvizovanými koncertami a hudobným sprievodom známych slovenských umelcov ako napríklad Marián Varga, Jaroslav Filip, Richard Müller. V tejto zostave nahrali vlastné albumy: 2CD Milión Bohov a Kamakura.

Marcel Buntaj  sa zúčastnil sa mnohých workshopov a hudobných festivalov na Slovensku a v zahraničí (Rakúsko, USA, Česko, Francúzsko, Poľsko, Švajčiarsko, Luxembursko, Anglicko, Švédsko, Maďarsko, Taliansko, Nemecko, Rumunsko.)

Jeho hru na rytmické nástroje môžeme počuť v skladbách umelcov populárnej hudby: Jana Kirschner, Lenka Filipová, Pavol Hammel, Orchester Gustáva Broma, Adriena Bartošová, Beata Dubasová, Václav Patejdl, Oľga Záblacká, Katarína Hasprová, Robo Grigorov, Robo Opatovský, Richard Müller, Jaro Filip, Marián Varga, Jiří Stivín, Peter Cmorík a mnohých ďalších. 

V roku 2000 účinkoval so skupinou IMT Smile a v roku 2003 hral so skupinou Elán na koncerte na Letenskej pláni v Prahe. Nahrával hudbu k muzikálom Jozef a jeho zázračný farebný plášť a Cyrano z predmestia.

Od roku 2004 hrá spolu s hráčom na basovú gitaru Martinom Gašparom a hráčom na klávesové nástroje Jurajom Tatárom v skupine BKK Trio. Trio vzniklo z hudobníkov hrajúcich už desať rokov v skupine Petra Lipu. V roku 2005 skupina vydala skladby zo svojho repertoáru na debutovom albume Bukake jazz....

Koncom roka 2008 sa spolu s ostatnými členmi BKK tria spojil s gitaristom skupiny Team, Dušanom Antalíkom, a vytvorili jazz-rockovú kapelu Aeroc Therapy.

Okrem nahrávania a produkovania albumov iných interpretov, vydal v roku 2008 vlastný sólový album Marcel Buntaj, ktorý sám skomponoval, nahral a aranžoval. Na albume využil svoj talent v tzv. mouth-drumms, v modulovaní a napodobňovaní zvukov rôznych hudobných nástrojov. V roku 2010 vyšli dve skladby z tohto albumu v Kanade na nu-jazzovej kompilácii Long Distance Compilation, ktorá v 2009 vyšla aj na Slovensku.

Účinkoval s kapelou TUTU na koncerte pre prezidenta Česka Václava Klausa (2006) ako aj na koncerte s basgitaristom Victorom Baileym (Madonna, Weather Report , Steps Ahead...). V priebehu mája a júna roku 2009 sa zapojil do česko-slovenského projektu Megakoncert fontána pre Zuzanu live, kde spolu s ostatnými členmi kapely sprevádzal v niekoľkých českých aj slovenských mestách spevákov Luciu Bílú, Paľa Haberu, Joža Ráža a iných. 
 
V súčasnosti koncertuje a nahráva hlavne s Vlastom Redlom, Pavlom Hammelom, Vašom Patejdlom, Petrom Lipom, či so svojim BKK triom. Meno Marcela Buntaja sa nachádza na obaloch viac ako stovky albumov.

V roku 2023 zložil hudbu k filmu Invalid.

Nástrojové vybavenie 
Hrá na sadách Gretsch (rok výroby 74) a DW Collector Gold, činely Istanbul.

Diskografia

S Robom Grigorovom 
 1994 – Robo Grigorov – Unplugged...14naj...Robo Grigorov
 1993 – Robo Grigorov – Z extrému do ekstrému

S Pavlom Hammelom 
 1995 – Pavol Hammel – Pavol Hammel Unplugged
 1997 – Pavol Hammel – Život je...
 1999 – Cyrano z predmestia – Hammel, Varga, Hladík, Štrasser
 2006 – Pavol Hammel – Pavol Hammel live v Aréne
 2011 – Pavol Hammel – Best of...

S Petrom Lipom 
 1995 – Peter Lipa – 3.International Blues & Rock and Gastronomic festival
 1996 – Peter Lipa – 4.International Blues & Rock and Gastronomic festival
 1998 – Peter Lipa – Čierny Peter (Lipa)
 2001 – Peter Lipa – ...v najlepších rokoch
 2001 – Peter Lipa – Naspäť na stromy
 2002 – Peter Lipa – Beatles in Blue(s)
 2004 – Peter Lipa Band – Live in Hungary
 2005 – Peter Lipa Band – Live in Akropolis Prague
 2005 – Peter Lipa – Lipa spieva Lasicu
 2006 – Peter Lipa – Gold

S Richardom Müllerom 
 1996 – Richard Müller – LSD (reedícia 2002)
 1998 – Richard Müller – Nočná optika
 1999 – Richard Müller – Koniec sveta (reedícia 2002)
 1999 – Richard Müller – Müllenium Live (reedícia 2002)
 2000 – Richard Müller – Bioelektrovízia (bonus)
 2000 – Richard Müller – … a hosté
 2001 – Richard Müller – 01
 2002 – Richard Müller –  Retro 
 2006 – Richard Müller – Čo bolo, bolo
 2011 – Richard Müller – Všetko

S Adrienou Bartošovou 
 1996 – Adriena Bartošová – Mais Que Nada
 2000 – Adriena Bartošová – Confession 
 2002 – Adriena Bartošová – Už viem

Hudobné projekty 
 1997 – Andrej Šeban – Band...
 1998 – Free Faces – I Am Waiting: Free Faces for Lawrence Ferlinghetti
 1998 – Free Faces – Almost True Story 
 2001 – Free Faces – La Belle Epoque (dvojalbum) 
 1999 – Šeban, Rózsa, Buntaj – Milión bohov (dvojalbum) 
 2000 – Šeban, Rózsa, Buntaj – Kamakura 
 1999 – Marek Brezovský, Oskar Rózsa – Hrana
 2000 – Bezmocná hŕstka – Platňa pre dospelé deti  
 2000 – Andrej Šeban – Bezvetrie
 2003 – Oskar Rózsa Sextet
 2003 – Home Made Mutant – High Voltage Resistance 
 2005 – Home Made Mutant – Pitbull Report 
 2008 – Home Made Mutant – Made Home 
 2013 – Home Made Mutant – Paradiso Categorico (Azyl Music)
 2004 – Buntaj, Tatár, Gašpar – Bukake jazz 
 2004 – NU: Compilation of nu slovak artists (1.M.Buntaj–Wentilator Liptowsky) 
 2005 – Groovin’ Heads – Overstep
 2008 – Marcel Buntaj – Marcel Buntaj
 2009 – Long Distance Compilation – Marcel Buntaj
 2009 – Bezmocná hŕstka – Európou   – Azyl Music
 2010 – Rozsa Buntaj Sarissky – Purgatory

Dan Gladis 
 1999 – Dan Gladis – Money & Lovers 
 2000 – Dan Gladis – The story of a funny man (Dan Gladis and Bangladesh)
 2001 – Dan Gladis – Inside the Fence (Dan Gladis and Bangladesh)
 2001 – Dan Gladis – Live at E55 (Dan Gladis and Bangladesh)
 2003 – Dan Gladis – Unplugged in Fleda (Dan Gladis and Bangladesh – dvojalbum)

Skupina Elán, Vašo Patejdl 

 1999 – Vašo Patejdl – Fontána pre Zuzanu 3
 2002 – Vašo Patejdl– Spovedaj ma zo spomienok '02
 2002 – Fontána pre Zuzanu – Najväčšie hity
 2003 – Elán –  Tretie oko
 2003 – Elán  – Megakoncert
 2004 – Elán – Megakoncert (dvojalbum)
 2004 – Vašo Patejdl – Do očí
 2006 – Elán – Best of Elan 2CD

I.M.T. Smile 

 2000 – I.M.T. Smile – Nech sa páči
 2003 – I.M.T. Smile – I.M.T. Smile
 2005 – I.M.T. Smile – Diamant

Peter Cmorik 

 2006 – Peter Cmorik – Nádherný deň
 2007 – Peter Cmorik – Žijem ako viem
 2009 – Peter Cmorik Band – Jedno si želám

Ďalšie projekty 
 1995 – Young Slovak Jazz – Mr.Band, Bossa Noha, HF, 
 1997 – Slovak Jazz 1997 (Adriena Bartošová, Peter Lipa, Juraj Tatár, Andrej Šeban, Gabo Jonáš a Matúš Jakabčic)
 1997 – Gustav Brom Big Band – Gustav Brom BB
 1992 – Peter Martinček – Missa Danubia 
 1994 – Berco Balogh & Fredy Ayisi –  Not really Black, not really white 1994 – Allan Mikušek – Stále hrám... (reedícia 1997)
 1996 – Denisa Marková – Fanny 1996 – Iveta Bartošová –  Čekám svůj den 1997 – Jana Kirschner – Jana Kirschner 1998 – Pavla Milcová & Tarzan Pepé – Pavla Milcová & Tarzan Pepé 1998 – Jaro Filip – Ten, čo hrával s Dežom 1998 – Ivana Christová – Ivana 
 2000 – Mimicry – Obrázky 2000 – Brozband – Live at Slovak Radio 
 2000 – Dežo Ursíny – Pevniny a vrchy 2 (rarity)  
 2000 – Jana Kirschner – V cudzom meste 2000 – Beata Dubasová – 7 dní 
 2001 – P.S. – Dobré ráno 
 2002 – Miloš Železňák – Ďalšia o láske 2002 – Katarína Hasprová – Chvíľu so mnou leť 2002 – Wedding Band – Na slovenskej svadbe 1 
 2003 – P.S. – Všetko naopak 
 2003 – Robo Opatovský – Prílev energie 
 2003 – Mária Podhradská – Rozhodnuté 2003 – Oľga Záblacká – U.F.O. 2003 – Lenka Filipová –  Tisic způsobú jak zabít lásku 2003 – Wedding Band – Na československom žúre 
 2004 – Láďa Kerndl & Tereza Kerndlová – Pár přiběhů... 2005 – Michal Pavlíček a Ondrej Konrád & friends (Československé = Gumbo) 2005 – Circulation – Double Affair 
 2005 – Peter Cardarelli – Knights of the Living Groove 2006 – Henry Tóth – Breath & Blue 2006 – Cirkus – Cirkus 2007 – Jaroslav Filip – Najkrajšie piesne Jara Filipa 2007 – Tutu – Jazz at Prague castle 2006'
 2007 – Robo Papp – Čarovný dom
 2007 – Slavonix (hudobný projekt)
 2007 – Eggnoise – Albumen
 2007 – Dano Heriban – Leporelo
 2008 – Róbert Roth – Klamanie telom
 2009 – Kristina – … ešte váham
 2009 – Sisa Michalidesová – Zimní kúzelníci
 2009 – Tweens – Láska chce viac
 2010 – Kristina – V sieti ťa mám
 2010 – Adriena Bartošová – Trojlistok
 2011 – Vlasta Redl – Koncert,ktery se nikdy nekonal

Referencie 
 

Osobnosti z Bratislavy
Slovenskí džezoví bubeníci
Slovenskí džezoví klaviristi
Slovenskí bluesoví bubeníci
Slovenskí bluesoví klaviristi
Slovenskí rockoví bubeníci
Slovenskí rockoví klaviristi
Slovenskí popoví bubeníci
Slovenskí popoví klaviristi